Santel eo an eneoù-se, karet gant an Aotrou hag unvan bepred gantañ. Pediñ a reont hep ehan, gant kalon, gant kendalc'husted. O erbederezh a dizh kalon Doue, na stlej ket d'hec'h heul ar sioù a ra d'hon erbedennoù-ni bezañ difrouezh. Person santel Ars a ziogele : " Ar paourkaezh eneoù-se ne c'hellont netra evito o-unan ; bez' e c'hellont avat evidomp. Ma oufed pegen bras eo galloud eneoù ar Puron ha pegement a c'hrasoù a vefe tu da c'hounit dre o hanterouriezh, ne vefent ket disoñjet ".